Acipenseredoj

Acipenseredoj estas familio de 27 specioj de fiŝoj nome Acipenseridae en la ordo Acipenseroformaj. Ties evoluo datas reen el la Triaso nome antaŭ ĉirkaŭ 245 ĝis 208 milionoj da jaroj. La familio estas grupigita en du subfamilioj (Acipenserenoj kaj Skafirinkenoj) kaj kvar genroj: acipensero (Acipenser), huzo (Huso), Scaphirhynchus kaj Pseudoscaphirhynchus. Kvar specioj eble jam estas formortintaj. Du proksime rilataj specioj, Polyodon spathula kaj Psephurus gladius (eble formortintaj) estas de la sama ordo, Acipenseroformaj, sed estas en la familio Poliodontedoj kaj ne estas konsiderataj kiel "veraj" acipenseroj. Kaj acipenseroj kaj poliodonoj estis referencataj kiel "prafiŝoj" pro siaj morfologiaj karakteroj restis relative senŝanĝe ekde la plej antikva fosilia registro.  Acipenseredoj estas indiĝenaj de subtropikaj, moderklimataj kaj ĉearktaj riveroj, lagoj kaj marbordoj de Eŭrazio kaj Nordameriko.

Acipenseredoj estas long-vivaj, malfru-maturaj fiŝoj kun distingaj karakteroj, kiel heterocerka vosta naĝilo simila al tiuj de ŝarkoj, kaj longeca, ŝpinileca korpo kiu estas mild-haŭta, senskvama kaj kirasita per kvin flankaj strioj de ostecaj platoj nome ŝildoj. Kelkaj specioj povas kreskiĝi multe, tipe game 2–3 1⁄2 m longe. La plej granda acipensero registrita estis beluga ino kaptita en la Volga Delto en 1827, kiu pezis 1,571 kg kaj estis 7.2 m longa. Plej multaj acipenseroj estas anadromaj fundomanĝantoj, kiuj migras suprenriveren por frajo, sed pasigas plejparton el sia vivo manĝante en riverdeltoj kaj estuaroj. Kelkaj specioj loĝas nur en nesalakvaj medioj, dum alliaj principe loĝas en marmedioj proksime de areoj de marbordoj, kaj estas registroj ke ili kuraĝas al malferma oceano.

Kelkaj specioj de acipenseroj estas kolektitaj por ilia frajo, kiu estas procezita en luksa kaviaro. Tio kondukis al akra troa fiŝkaptado, kio kombine kun aliaj kontraŭkonservadaj minacoj, kondukis plej multajn el la specioj al la statuso de draste endanĝerita, borde de la formorto.

 Taksonoj 
 Genro Acipensero
 Acipenser dabryanus, Jangzia acipensero
 Acipenser sinensis, Ĉina acipensero
 Genro Huzo
 Huso huso, Beluga huzo
 Huso dauricus, Kalugo
 Genro Scaphirhynchus
 Scaphirhynchus albus, Blanka acipensero
 Scaphirhynchus platorynchus, Fosilnaza acipensero
 Scaphirhynchus suttkusi, Alabama acipensero
kaj
 Genro Pseudoscaphirhynchus
 Pseudoscaphirhynchus fedtschenkoi, Sirdarja acipensero
 Pseudoscaphirhynchus hermanni, Amudarja acipensereto
 Pseudoscaphirhynchus kaufmanni, Amudarja acipensero

Referencoj


Kategorio:Endanĝeritaj specioj
Kategorio:Faŭno de Azerbajĝano
Kategorio:Faŭno de Irano
Kategorio:Faŭno de Kazaĥio
Kategorio:Faŭno de Rusio
Kategorio:Faŭno de Ukrainio